CELEX: 32008R0775
Language: el
Date: 2008-08-04 00:00:00
Title: Κανονισμός (ΕΚ) αριθ. 775/2008 της Επιτροπής, της 4ης Αυγούστου 2008 , για τον καθορισμό των ανώτατων ορίων καταλοίπων της πρόσθετης ύλης κανθαξανθίνης στις ζωοτροφές, εκτός των όρων που προβλέπονται στην οδηγία 2003/7/ΕΚ (Κείμενο που παρουσιάζει ενδιαφέρον για τον ΕΟΧ)

5.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 207/5
            
         
      ΚΑΝΟΝΙΣΜΌΣ (ΕΚ) αριθ. 775/2008 ΤΗΣ ΕΠΙΤΡΟΠΉΣ
   
   της 4ης Αυγούστου 2008
   για τον καθορισμό των ανώτατων ορίων καταλοίπων της πρόσθετης ύλης κανθαξανθίνης στις ζωοτροφές, εκτός των όρων που προβλέπονται στην οδηγία 2003/7/ΕΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 2 τρίτη περίοδος,
   Εκτιμώντας τα ακόλουθα:
   
               (1)
            
            
               Οι όροι έγκρισης της πρόσθετης ύλης κανθαξανθίνης για ορισμένες κατηγορίες ζώων καθορίζονται στην οδηγία 2003/7/ΕΚ της Επιτροπής, της 24ης Ιανουαρίου 2003, περί της τροποποίησης των όρων έγκρισης της κανθαξανθίνης στις ζωοτροφές σύμφωνα με την οδηγία 70/524/ΕΟΚ του Συμβουλίου (2). Όσον αφορά τις κατηγορίες που καλύπτονται από την οδηγία 2003/7/ΕΚ, η εν λόγω οδηγία αντικατέστησε τους όρους έγκρισης που προβλέπονται στον κανονισμό (ΕΚ) αριθ. 2316/98 της Επιτροπής (3). Η εν λόγω πρόσθετη ύλη προστέθηκε στο κοινοτικό μητρώο πρόσθετων υλών ζωοτροφών ως υπάρχον προϊόν, σύμφωνα με το άρθρο 10 του κανονισμού (ΕΚ) αριθ. 1831/2003.
            
         
               (2)
            
            
               Κατόπιν αιτήματος της Επιτροπής, η Ευρωπαϊκή Αρχή για την Ασφάλεια των Τροφίμων (η Αρχή) εξέδωσε, στις 14 Ιουνίου 2007, γνώμη σχετικά με τα ανώτατα όρια καταλοίπων (ΑΟΚ) για την κανθαξανθίνη στα τρόφιμα ζωικής προέλευσης (4). Για την τήρηση της αποδεκτής ημερήσιας δόσης κανθαξανθίνης, η Αρχή πρότεινε τη θέσπιση ΑΟΚ για την ουσία αυτή σύμφωνα με τις τιμές που δίδονται στην εν λόγω γνώμη.
            
         
               (3)
            
            
               Συνεπώς, πρέπει να θεσπισθούν ΑΟΚ για την πρόσθετη ύλη κανθαξανθίνη στις ζωοτροφές, εκτός των υφιστάμενων όρων έγκρισης της πρόσθετης αυτής ύλης.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά την κανθαξανθίνη, εκτός των όρων έγκρισης που προβλέπονται στην οδηγία 2003/7/ΕΚ, ισχύουν τα ανώτατα όρια καταλοίπων που καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  ΕΕ L 22 της 25.1.2003, σ. 28.
   
      (3)  ΕΕ L 289 της 28.10.1998, σ. 4.
   
      (4)  «Scientific Opinion of the Panel on Additives and Products or Substances used in Animal Feed on the Maximum Residue Limits for canthaxanthin in foodstuffs coming from animals fed with canthaxanthin used as a feed additive.»The EFSA Journal (2007) 507, 1-19.
   
      ΠΑΡΑΡΤΗΜΑ
      
                  Αριθ. ΕΚ
               
               
                  Πρόσθετη ύλη
               
               
                  Χημικός τύπος, περιγραφή
               
               
                  Είδος ή κατηγορία ζώων
               
               
                  Ανώτατα όρια καταλοίπων (ΑΟΚ) στα σχετικά τρόφιμα ζωικής προέλευσης
               
            
                  Χρωστικές ουσίες, συμπεριλαμβανομένων των πιγμέντων
               
            
                  
                              1.
                           
                           
                              Καροτινοειδή και ξανθοφύλλες
                           
                        
            
                  E161 g
               
               
                  Κανθαξανθίνη
               
               
                  C40H52O2
                  
               
               
                  Πουλερικά πλην ωοτόκων ορνίθων
               
               
                  15 mg κανθαξανθίνης/kg ήπατος (υγρός ιστός) και 2,5 mg κανθαξανθίνης/kg δέρματος/λίπους (υγρός ιστός)
               
            
                  Ωοτόκοι όρνιθες
               
               
                  30 mg κανθαξανθίνης/kg κρόκου αυγού (υγρός ιστός)
               
            
                  Σολομοί
               
               
                  10 mg κανθαξανθίνης/kg μυών (υγρός ιστός)
               
            
                  Πέστροφες
               
               
                  5 mg κανθαξανθίνης/kg μυών (υγρός ιστός)
               
            
                   
               
               
                  
                              3.1.
                           
                           
                              Κανθαξανθίνη επιτρεπόμενη για το χρωματισμό τροφίμων σύμφωνα με τους κανόνες της Κοινότητας
                           
                        
               
                   
               
               
                  Πουλερικά πλην ωοτόκων ορνίθων
               
               
                  15 mg κανθαξανθίνης/kg ήπατος (υγρός ιστός) και 2,5 mg κανθαξανθίνης/kg δέρματος/λίπους (υγρός ιστός)
               
            
                  Ωοτόκοι όρνιθες
               
               
                  30 mg κανθαξανθίνης/kg κρόκου αυγού (υγρός ιστός)
               
            
                  Σολομοί
               
               
                  10 mg κανθαξανθίνης/kg μυών (υγρός ιστός)
               
            
                  Πέστροφες
               
               
                  5 mg κανθαξανθίνης/kg μυών (υγρός ιστός)